

**Gradsko vijeće**

KLASA: 320-02/18-01/03

URBROJ: 2186/18-02/1-18-17

Ludbreg, 07. prosinca 2018. g. ***PRIJEDLOG***

Na temelju članka 29. Zakona o poljoprivrednom zemljištu («Narodne novine», br. 20/2018.), članka 35. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst, 12/18), Gradsko vijeće Grada Ludbrega na 10. sjednici, održanoj 07. prosinca 2018. g., donosi

**ODLUKU O DONOŠENJU**

**PROGRAMA RASPOLAGANJA POLJOPRIVREDNIM ZEMLJIŠTEM**

**U VLASNIŠTVU DRŽAVE NA PODRUČJU GRADA LUDBREGA**

Članak 1.

Donosi se Program raspolaganja poljoprivrednim zemljištem u vlasništvu države na području Grada Ludbrega (dalje u tekstu: Program), sukladno odredbama članka 29. i 30. Zakona o poljoprivrednom zemljištu («Narodne novine», br. 20/2018.).

Članak 2.

Program je sastavni dio ove Odluke koji se sa svom propisanom popratnom dokumentacijom dostavlja Varaždinskoj županiji radi dobivanja mišljenja na Program, kao i Ministarstvu poljoprivrede radi dobivanja suglasnosti na Program.

Članak 3.

(1) Ova Odluka stupa na snagu prvog dana od dana objave u «Službenom vjesniku Varaždinske županije».

(2) S raspolaganjem poljoprivrednim zemljištem u vlasništvu države na području Grada Ludbrega, ne može se započeti prije dobivanja pozitivnog mišljenja Varaždinske županije na Program i dobivanja suglasnoti Ministarstva poljoprivrede na Program.

Predsjednik

Gradskog vijeća

Antun Šimić

**OBRAZLOŽENJE**

Program raspolaganja poljoprivrednim zemljištem u vlasništvu Republike Hrvatske za Grad Ludbreg (dalje u tekstu: Program) donosi se na temelju članka 29. stavka 2. Zakona o poljoprivrednom zemljištu (Narodne novine 20/18 - dalje u tekstu: Zakon), kojim je propisano da Program donose općinska i gradska vijeća za svoje područje.

Predmetnim Zakonom o poljoprivrednom zemljištu raspolaganje poljoprivrednim zemljištem u vlasništvu Republike Hrvatske opet je vraćeno u nadležnost općina i gradova.

Sukladno Zakonu, jedinice lokalne samouprave ne mogu raspolagati poljoprivrednim zemljištem u vlasništvu države prije donošenja Programa na koji je prethodno dala mišljenje nadležna županija i Ministarstvo poljoprivrede dalo suglasnost na Program. Međutim, dodatnim naputkom Ministarstva poljoprivrede dana je mogućnost općinama i gradovima da se navedeno mišljenje i suglasnost zatraži i nakon usvajanja Programa.

Dokumentacija potrebna za donošenje Programa propisana je Pravilnikom o dokumentaciji potrebnoj za donošenje programa raspolaganja poljoprivrednim zemljištem u vlasništvu Republike Hrvatske (Narodne novine 27/18). Donošenje Programa predlaže se s ciljem efikasnijeg raspolaganja, okrupnjavanja i povećanje proizvodne funkcionalnosti poljoprivrednog zemljišta, stavljanja u funkciju zapuštenog poljoprivrednog zemljišta i usklađenje stanja u katastru sa stanjem u zemljišnim knjigama.

**Program sadržajno čine četiri cjeline:**

1. **ukupna površina poljoprivrednog zemljišta u vlasništvu RH na području Grada Ludbrega**

Grad Ludbreg ovim Programom raspolaže poljoprivrednim zemljištem koje se nalazi izvan granica građevinskog područja katastarskih općina Bolfan, Čukovec, Hrastovsko, Križovljan, Ludbreg, Segovina, Sigetec L., Slokovec, Vinogradi L. i za koje Prostornim planom Grada Ludbrega nije planirana posebna namjena. Ukupna površina poljoprivrednog zemljišta u vlasništvu države na području Grada Ludbrega iznosi 134 ha 4148 m2

1. **podaci o dosadašnjem raspolaganju poljoprivrednim zemljištem u vlasništvu RH na području Grada Ludbrega**

Poljoprivrednim zemljištem do sada se raspolagalo putem koncesije i putem privremenog korištenja. Ukupno je jedan Ugovor o koncesiji, ugovorene površine 10 ha 9558 m2, te 12 Ugovora o privremenom korištenju ukupne ugovorene površine 104 ha 5309 m2.

1. **površine poljoprivrednog zemljišta u vlasništvu RH prema oblicima raspolaganja**

3.1. površine određene za povrat i za zamjenu u slučajevima kada nije moguć povrat imovine oduzete za vrijeme jugoslavenske komunističke vladavine. Sukladno podatcima o zahtjevima koji su u postupku za povrat oduzetog poljoprivrednog zemljišta, dostavljenim od Ureda državne uprave u Varaždinskoj županiji, određeno je ukupno 16 ha 0272 m2 poljoprivrednog zemljišta na području 4 katastarske općine.

3.2. površine određene za prodaju, jednokratno, maksimalno do 25% ukupne površine poljoprivrednog zemljišta u vlasništvu države. Vodeći računa o lokaciji i površini katastarskih čestica poljoprivrednog zemljišta ovim Programom je određeno ukupno 32 ha 5327 m2, 24,22% od ukupne površine, poljoprivrednog zemljišta za prodaju

3.3. površine određene za zakup. Ukupna površina poljoprivrednog zemljišta određena za zakup je 85 ha 7549 m2.

1. **maksimalna površina koja se može dati u zakup**

Maksimalna površina poljoprivrednog zemljišta u vlasništvu države koja se može dati u zakup pojedinoj fizičkoj ili pravnoj osobi utvrđuje se u površini od 20 hektara.

Nacrt prijedloga Programa je sukladno članku 29. stavak 5. Zakona izložen na javni uvid od 15 dana u razdoblju od 25. 09. – 10.10.2018. Za vrijeme trajanja javnog uvida nije bilo prigovora na Program.

Slijedom navedenog, Program se dostavlja Gradskom vijeću Grada Ludbrega na donošenje. Ukoliko Gradsko vijeće Grada Ludbrega donese Program isti se dostavlja na suglasnost Ministarstvu poljoprivrede i mišljenje Varaždinskoj županiji.